KDH อ่วม! ไตรมาส 2/60 ขาดทุนเพิ่มขึ้น 122.01% หลังค่าใช้จ่ายพุ่ง
KDH อ่วม! ไตรมาส 2/60 ขาดทุนเพิ่มขึ้น 122.01% มาที่ 18.54 ลบ. จากปีก่อนขาดทุน 8.35 ลบ. หลังค่าใช้จ่ายพุ่ง ขณะที่งวด 6 เดือนแรกขาดทุนเพิ่มขึ้น 80.67% มาที่ 27.86 ลบ. จากปีก่อนขาดทุน 15.42 ลบ.
11 ส.ค. 2560

บริษัท ธนบุรี เมดิเคิล เซ็นเตอร์ จำกัด (มหาชน) หรือ KDH รายงานผลการดำเนินงานไตรมาส 2/60 สิ้นสุดวันที่ 30 มิ.ย.60 ดังนี้

โดยผลการดำเนินงานในไตรมาส 2/2560 บริษัทขาดทุนเพิ่มขึ้นเนื่องจากบริษัทมีค่าใช้จ่ายรวมเพิ่มขึ้นจากงวดไตรมาสเดียวกันของปีก่อน เป็นเงิน 19.9 ล้านบาท คิดเป็นร้อยละ 12.9 โดยต้นทุนค่ารักษาพยาบาลที่เพิ่มขึ้น 9.2 ล้านบาท เนื่องจากโรงพยาบาลเปิดให้บริการศูนย์การแพทย์เฉพาะทางมากขึ้น เพื่อขยายบริการทางการแพทย์ ทำให้ต้องมีการจ้างแพทย์เฉพาะทาง และบุคลากรทางการแพทย์เพิ่มขึ้นเพื่อรองรับการให้บริการดังกล่าว
อีกทั้งบริษัทมีค่าใช้จ่ายในการขายและบริหารเพิ่มขึ้น 10.7 ล้านบาท โดยมีสาเหตุมาจากค่าใช้จ่ายที่ปรึกษาและบริหารเพิ่มขึ้น 1.3 ล้านบาท ค่าใช้จ่ายทางการตลาดเพิ่มขึ้น 3.8 ล้านบาท และค่าใช้จ่ายทางภาษีบวกกลับเพิ่มขึ้น 4.1 ล้านบาท